Kuala Lumpur

Kuala Lumpur (popularment conoixida como KL)  ye a capital y mayor ciudat de Malaisia Kuala Lumpur en o diccionario Merriam-Webster. y un d'os tres territorios federaus d'o país y se troba fisicament afincada adintro de l'estau de Selangor. Auespaba lo poder executivo y chudicial malayo, os cuals dende zaguerías d'os anyos 1990 estioron transferius enta la recientment construyida capital administrativa Putrajaya, encara que, manimenos, cualques seccions d'o poder chudicial s'han manteniu en Kuala Lumpur. En a ciudat tamién se troba a residencia oficial d'o rei de Malaisia, l'Istana Negara.

Conta con una población d'1.887.674 habitants distribuyius en una superficie de 243,65 km², y un aria metropolitana de 7,2 millons d'habitants, y en importancia, figura de conchunta con O Caire, Istambul, Karachi, Bagdad, Teherán, Aleixandría, A Meca, Casablanca y Yakarta como una d'as urbes mas importants d'o mundo islamico. Per un regular, Kuala Lumpur ye abreviada como KL en Malaisia, y ye mundialment conoixida per estar o puesto a on se troban as torres Petronas, actualment os edificios chiminucos mas altos d'o mundo y d'antis mas os edificios mas altos d'o mundo de forma absoluta.

 Clima 
Protechida en l'este per as montanyas Titiwangsa y en o ueste per l'isla de Sumatra, Kuala Lumpur tien mientres tot l'anyo un clima ecuatorial, calido y soleyau, con abundants precipitacions, especialment mientres o monzón. As temperaturas tienden a remanir constants, con fluctuacions entre temperaturas maximas d'entre 30 °C y 33 °C y minimas per dencima d'os 20 °C. Referent a las precipitacions, a meya anyal ye sobre os 2.250 mm, chunio y chulio son meses relativament ixucaus, pero encara asinas as plevidas son superiors a 125 mm en istos meses.

As inundacions son un fenomeno frecuent en Kuala Lumpur, a on existen fuertes plevidas (monzón), especialment en o centro d'a ciudat y atras redoladas de poca altitut. As particlas de polvo, procedents d'os incendios forestals de l'amanada Sumatra, son una d'as prencipals fuents de contaminación en a ciudat, chunto a las emisions d'os vehiclos a motor y os treballos de construcción. Hazardous haze shrouds Kuala Lumpur en nbcnews.com.

 Referencias 

 Vinclos externos 

*